„TV 10 olümpiastarti” alustas 46. hooaega
#000001
„TV 10 olümpiastardi” 46. hooaja avaüritus. Foto: EKJL
#000002
30. novembril Kadrioru saksa gümnaasiumis toimunud võistlussarja „TV 10 olümpiastarti” 46. hooaja tutvustusel sai näha uue hooaja särki ja veemoto maailmameistri kuldmedaleid.
#000003
Eesti kergejõustikuliidu president Erich Teigamägi rõhutas hooaja avaüritusel, et „TV 10 olümpiastarti” pole mitte ainult kergejõustiku, vaid ka kümnete teiste spordialade kasvulava. Seda tõendab kas või eelmise hooaja finaalvõistluse ajal Kadrioru staadionil toimunud spordimessi eksponentide ja osalejate rohkus. Teigamägi tänas neid, kes 46 aastat tagasi võistlussarjale aluse panid, saatejuht Anu Sääritsat, head koostööpartnerit Eesti rahvusringhäälingut ja kõiki korraldajaid. Eriline tänu kuulub võistlussarja toetajatele: sarja peasponsorile Kalevi kommivabrikule, EKJL peasponsorile Nike’ile ja auhinnasponsoritele.
#000004
EOK asepresident, kahekordne olümpiapronks Jüri Tamm tervitas „TV 10 olümpiastardi” rahvast Eesti olümpiakomitee poolt ja kutsus sarjas võistlejate vanemaid oma lastele kaasa elama – kui lähedased on staadionil, on võistlemisjulgust rohkem. Spordis paratamatu rutiiniga toimetulemiseks soovitab kunagine vasaraheite maailmarekordimees sportlastel omavahel kokku hoida, sest treeninggrupis on ühiselt palju põnevam harjutada; treenerid ja õpetajad saavad laste motiveerimiseks luua võistlusolukorra ka treeningutel – harjutusi annab mõõta nii sentimeetrites, kilogrammides kui ka iluuisutamise kombel tehnilise soorituse eest punkte saades.
#000005
Olümpiavõitja Gerd Kanter julgustab „TV 10 olümpiastardi” vanuses lapsi sportimist, mõnusat atmosfääri ja head korraldust nautima ning uusi sõpru leidma, ka kaotamist pole mõtet karta, sest iga suur võit saab alguse väikestest kaotustest ja tagasilöökidest.
#000006
„TV 10 olümpiastardist” Rio maratonile jõudnud Roman Fosti harjutas lapsena kasinates tingimustes Pärnu paadikuuris, kus treeningute või võistluste ajal tuli vahepeal ennast puhuri juures soojendamas käia. Roman peab Pärnu kergejõustiklaste edu võtmeks head kambavaimu, kergejõustiku populaarsust ja järjepidevust ning soovitab noortel püstitada eesmärke samm-sammult, vanuseklasside kaupa ja siis järjekindlalt nende poole liikuda.
#000007
„TV 10 olümpiastarti” on kaheastmeline võistlussari. Esimese astme moodustavad linnades ja maakondades korraldatavad etapid ja teise üle-eestilised üksikalade etapid ning mitmevõistluse finaal. Üleriigilistel etappidel saavad osaleda koolide võistkonnad ja linnade ning maakondade etappidel sarja normatiivi täitnud individuaalvõistlejad. Starti on oodatud kõik 10–14-aastased tüdrukud ja poisid ning koolide võistkondi saab registreerida Eesti kergejõustikuliidu kodulehel.
#000010
Õpetajate Lehel on õigus avaldada teie kirjutatud kommentaar paberväljaandes. Kommentaari pikkus ei tohi ületada 3000 tähemärki. Õpetajate Lehe kodulehe kommentaarid on modereeritavad ja avaldatakse pärast toimetamist hiljemalt kommentaari saatmisele järgneva tööpäeva hommikuks. Lehel on õigus jätta saadetud kommentaar kodulehel avaldamata. Iga kommentaari edastaja arvuti IP-aadress, sessiooni identifikaator ja kommenteerimise aeg salvestatakse andmebaasis. Õpetajate Leht ei vastuta kommentaaride sisu eest!
#000011
Raivo Juurak “Ukraina lapsed Laagna gümnaasiumis”
#000016
Sõjamuuseumi uus püsinäitus kutsub avastama Eesti riigikaitse ajalugu
#000017
Ajaloomuuseumi mitu nägu laste ja noorte hariduses
#000018
Kogukondade kaasamisest ja artefaktidest meremuuseumi haridustöös
#000019
Kohalikel omavalitsustel ei ole lihtne lasteaiaõpetajate palka tõstaÕpetaja soovitab: Lugemisvajaduse rahuldamise kaaslasedMuukeelne laps (3): Ukraina lapsed Laagna gümnaasiumisBrüsselis avatakse Eesti noorte kunstinäitus „Põimitud“Midagi uurides on palju huvitavam õpetada
#000020